O Bottas επισκέφτηκε το εργοστάσιο της Mercedes στο Brackley - Autoblog.gr
Αρχική Formula 1 O Bottas επισκέφτηκε το εργοστάσιο της Mercedes στο Brackley
31 Δεκεμβρίου 2016, 23:00
Τι κάνει νιαου-νιαου στα κεραμίδια ή ο κόσμος το έχει τούμπανο και αυτοί κρυφό καμάρι. Όποια παροιμία και να επιλέξεις το αποτέλεσμα φαίνεται ότι είναι το ίδιο, με την επίσκεψη του Valtteri Bottas, λίγες μέρες πριν τα Χριστούγεννα του, στο εργοστάσιο της αγωνιστικής ομάδας της Mercedes για την F1, στο Brackley της Αγγλίας, να υποδηλώνει πρακτικά ότι ο 27-χρονος Φιλανδός θα είναι αυτός που θα πάρει την θέση του αποχωρήσαντα Nico Rosberg.
Η γερμανική ομάδα έχει αναφέρει ότι οποιαδήποτε επίσημη ανακοίνωση θα γίνει μετά τις 4 Ιανουαρίου, αλλά η επίσκεψη του Bottas στο εργοστάσιο είχε προφανώς χαρακτήρα γνωριμίας με τα μέλη της ομάδας, καθώς και να του πάρουν μέτρα για το νέο κάθισμα.
Αν τελικά γίνει η συγκεκριμένη μεταγραφή, αφήνεται κενή η μια θέση στην Williams, με τις μέχρι σήμερα φήμες να αναφέρουν ότι ο Massa έχει δεχτεί την πρόταση να επιστρέψει στην βρετανική ομάδα, και να πλαισιώσει τον νεαρό Lance Stroll.
Προηγούμενο άρθροΗ full carbon McLaren 688HS είναι έρωτας
Επόμενο άρθροΑς αποχαιρετίσουμε το 2016!